Սակայն մեր հատուկ ուշադրության կենտրոնում ոչ միայն մրցարշավների անվտանգության և վարորդական վարպետության հարցերն են, այլև երթևեկության անվտանգության խնդիրն ընդհանրապես: Ամրագոտիների կիրառության հիմքը Համաշխարհային ավտոմոբիլային ֆեդերացիան (FIA) դրեց: Հայաստանում ֆեդերացիան այդ հարցը առաջ քաշեց, և երբ դրա համար գումար ներդրվեց FIA-ի կողմից, մեր կառավարությունը ևս քայլեր ձեռնարկեց այդ ուղղությամբ: Բայց սա ՀԱՖ-ի միակ ձեռքբերումը չէ: Միջազգային ֆորումների ու կոնգրեսների ժամանակ համագործակցության բավական լուրջ հեռանկարներ են ստեղծվում: Օրինակ՝ միջոցառումներ ենք իրականացնում ՄԱԿ-ի կողմից հռչակված «Ճանապարհային անվտանգության գործողությունների տասնամյակ» միջազգային ծրագրի շրջանակներում: Համաշխարհային ավտոմոբիլային ֆեդերացիան բավական ակտիվ է և իր ծրագրերին մասնակից է դարձնում իր անդամներին, այդ թվում` Հայաստանի ավտոմոբիլային ֆեդերացիային: